CELEX: 32015R0058
Language: bg
Date: 2015-01-15 00:00:00
Title: Регламент за изпълнение (ЕС) 2015/58 на Комисията от 15 януари 2015 година за изменение на Регламент за изпълнение (ЕС) № 540/2011 по отношение на датата на изтичане на срока на одобрението на активното вещество тепралоксидим  Текст от значение за ЕИП

16.1.2015   
            
            
               BG
            
            
               Официален вестник на Европейския съюз
            
            
               L 10/25
            
         РЕГЛАМЕНТ ЗА ИЗПЪЛНЕНИЕ (ЕС) 2015/58 НА КОМИСИЯТА
   от 15 януари 2015 година
   за изменение на Регламент за изпълнение (ЕС) № 540/2011 по отношение на датата на изтичане на срока на одобрението на активното вещество тепралоксидим
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
   като има предвид, че:
   
               (1)
            
            
               По отношение на активното вещество тепралоксидим с Регламент (ЕС) № 1197/2012 на Комисията (2) определеният с Регламент за изпълнение (ЕС) № 540/2011 на Комисията (3) срок на одобрението беше удължен до 31 юли 2017 г.
            
         
               (2)
            
            
               Единственият заявител, поискал подновяване на одобрението на активното вещество тепралоксидим, уведоми Комисията и докладващата държава членка, че не желае одобрението да бъде подновено.
            
         
               (3)
            
            
               По тази причина е целесъобразно датата на изтичане на срока да съвпада с първоначално определената дата на изтичане на срока преди приемането на Регламент (ЕС) № 1197/2012.
            
         
               (4)
            
            
               Поради това Регламент за изпълнение (ЕС) № 540/2011 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   В част А от приложението към Регламент (ЕС) № 540/2011, в шестата колона („Изтичане срока на одобрението“) за вписване № 100 — тепралоксидим, датата „31 юли 2017 г.“ се заменя с „31 май 2015 г.“
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 януари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Регламент за изпълнение (ЕС) № 1197/2012 на Комисията от 13 декември 2012 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, алфа-циперметрин, Ampelomyces quisqualis, щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis, щам: MA 342, квиноксифен, S-метолахлор, тепралоксидим, тиаклоприд, тирам и цирам (ОВ L 342, 14.12.2012 г., стр. 27).
   
      (3)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).